stanford-oval/wikipedia huggingface dataset:
Lymed
Lymed®-tuotteiden käyttöindikaatiot > Neurologinen käyttö

Somaattinen hermosto on vastuussa ihmisen motorisesta toiminnasta sekä tuntohermoista, jotka vievät ja tuovat viestejä keskushermostoon ihmisen aistielimistä. Neurologisten painevaatteiden toiminta perustuu asento- ja liikeaistia voimistaviin vaikutuksiin sekä syvätuntoa herättäviin vaikutuksiin. Erilaisissa sensorisen integraation häiriötiloissa painevaatteen tuottama paine laajoilla alueilla voi auttaa sietämään tuntoaistimuksia ja pääsemään yli tuntoaistimusten aiheuttamasta ärsytyksestä sekä pahanolon tunteesta. Tällä on luonnollisesti suotuisa vaikutus keskittymiskykyyn ja yleiseen rauhoittumiseen. Painevaatteilla hoidetaan myös erilaisia kiputiloja. Neuropaattinen kipu eli hermovauriokipu tarkoittaa kiputilaa, jonka aiheuttaa somatosensorisen järjestelmän vaurio tai sairaus. Neuropaattisen kivun eri komponentit vaihtelevat potilaasta ja kiputilasta toiseen. Painevaatteet toimivat pitkäkestoisen ja vaikean kivun hallinnassa ns. stimulaatiohoitona. Tällöin jopa heikoilla ärsykkeillä voidaan lievittää koettua kipua. Kivun yhteydessä todetaan usein myös unihäiriöitä, väsymystä, mielialan laskua, ahdistuneisuutta ja lihasperäisiä oireita, joihin painevaatteen käytöllä on havaittu olevan positiivisia, subjektiivisia vaikutuksia.
Käyttöindikaatioesimerkkejä:
Hypotonia ja muut liikehäiriöt
Autismi, ADHD/ADD
EDS, CRPS ja muut kipuoireyhtymät
Hartiapunoksen neuropatiat, skolioosi
Ataksia, dystonia
CP, spastisuus, Parkinsonin tauti, atetoosi
Rettin syndrooma, Downin syndrooma
Halvaukset, aivoverisuonisairaudet
Lymed®-tuotteiden käyttöindikaatiot > Muu käyttö

Urheilu
Eläimet
Tuoteryhmät

Lymed Skin™ - painevaatteet arpihoitoon
Lymed Compression™ - lääkinnälliset kompressiovaatteet
Lymed Sense™ - neurologiset painevaatteet
Lymed Interim & Light™ - kevyt- ja ensipainevaatteet
Lymed Post-operation™ - post-operatiiviset tukivaatteet
Lymed Well-being™ - painevaatteet hyvinvointiin
Lymed Sport™ - painevaatteet urheiluun
Lymed Animal™ - lääkinnälliset painevaatteet eläimille
Palkinnot ja tunnustukset

A’Design Award 2016 Silver-muotoilupalkinto – Lymed Dog ™: Lymed Dog-tuotteet voittivat kuuluisan hopeisen A’Design Award-muotoilupalkinnon eläintuotteiden kategoriassa. Eläintuotteiden A’ Design Award-muotoilupalkinto haluaa nostaa maailmanlaajuisesti esille sekä parhaiten muotoillut eläintuotteet että tuotekonseptit.
2016 German Design Award Special Mention-muotoilupalkinto – Lymed Sport™: German Design Award-muotoilupalkinto on Saksan muotoiluneuvoston kansainvälinen pääpalkinto. Neuvoston tavoite on löytää, tuoda esille sekä palkita yksilöllisiä design-trendejä.
Red Dot Design Award 2014-muotoilupalkinto – Lymed Sport™: Red Dot-asiantuntijapaneeli palkitsee yrityksiä ympäri maailman, jotka ovat keksineet ja tuottaneet mielenkiintoisia ja muotoiluteknisesti ylivoimaisia tuotteita.
Laatuinnovaatiopalkinto 2013– Lymed Sense™: Laatukeskus Excellence Finland valitsee vuosittain Laatuinnovaatio-palkinnon saajia eri yrityskategorioissa. Kriteereinä Vuoden Laatuinnovaatio-kilpailussa on suuri innovatiivisuusaste sekä ehdoton laadukkuus.
Teknologiayrittäjyyspalkinto 2013– Lymed Oy: Tampereen teknillinen seura palkitsi Lymed Oy:n Teknologiayrittäjyyspalkinnolla. Palkitsemisperusteissa painotettiin erityisesti voittajayrityksen toimialarajat ylittävää innovatiivisuutta, kasvua ja suurta vientitoiminnan osuutta liikevaihdosta.
2010 BLS ILF Joint Award to Industry for Innovation in the Treatment of Lymphoedema – Lymed Compression™: British Lymphoedema Societyn ja International Lymphoedema Frameworkin yhteispalkinto lapsille suunnatuista mittatilaustuotteista turvotuksen hoitoon.
Antero Valtasaari

Kalle Antero Valtasaari  (15. joulukuuta 1908 Rymättylä – 6. huhtikuuta 1976 Helsinki) oli suomalainen seminaarinjohtaja, kouluneuvos ja tietokirjailija.
Henkilöhistoria

Antero Valtasaaren vanhemmat olivat opettaja Kalle Jalmari Valtasaari ja Alma Holopainen ja puoliso vuodesta 1933 lehtori Hanna Kasurinen. Tapani Valtasaari oli heidän poikansa. Antero Valtasaari tuli ylioppilaaksi 1928 ja valmistui filosofian kandidaatiksi 1931. Hän toimi Kuopion yhteiskoulun suomen kielen opettajana 1933–1937, Kajaanin seminaarin suomen kielen ja kirjallisuuden lehtorina 1937–1945, Raahen seminaarin johtajana 1945–1952 ja Heinolan seminaarin johtajana 1952–1972. Turun opettajakorkeakoulun rehtori Valtasaari oli 1949–1953 ja hoiti useaan otteeseen  kouluhallituksen kouluneuvoksen virkaa.  Kouluneuvoksen arvon hän sai 1968.
Julkaisuja

Tutkimus Kretschmerin typologian ja siihen liittyvän kokeellispsykologisen tutkimuksen pätevyydestä suomalaisilla henkilöillä, 1932
Pitkänkarin kaikuja: Raahen seminaarin toverikunnan 50-vuotisjulkaisu 1896–1946, 1946, toim.  Antero Valtasaari, Taimi Metsikkö, Kyllikki Makkonen
Nykterhetsrörelsens ideologi, 1951
Suomen lasten lukukirja, 1952, Kaisa Hälinen, Antero Valtasaari, kuv. Maija Karma
Kolmas lukukirjani, 1953, Inkeri Laurinen, Antero Valtasaari, kuv. Pirkko Varjo
Neljäs lukukirjani, 1954, Inkeri Laurinen, Antero Valtasaari. kuv. Annikki Arola-Anttila
Lukutoveri. 1, Lisälukemisto kansakoulun III ja IV luokalle, 1954, Inkeri Laurinen, Antero Valtasaari, kuv. Pirkko Varjo
Taitava opettaja: Johdatusta kansakoulun opettajan työhön, 1954, Matti Koskenniemi, Antero Valtasaari
Lukutoveri. 2, Lisälukemisto kansakoulun III ja IV luokalle, 1954, Inkeri Laurinen, Antero Valtasaari, kuv. Pirkko Varjo
Viides lukukirjani, 1955, Inkeri Laurinen, Antero Valtasaari, kuv. Olavi Vikainen
Kuudes lukukirjani, 1957, Inkeri Laurinen, Antero Valtasaari, kuv. Olavi Vikainen
Raittiuskasvatuksen kenttä, 1963
Kansakoulu 1866–1966, 1966, toim. Antero Valtasaari ym.
Heinolan seminaarin seniorit: vuosikirja. 1966, toim. Antero Valtasaari ym.
Raittiuskasvatuksen kenttä, 1967
Suomen kansakoulu 1866-1916: juhlavuosi juhlajulkaisun kuvastimessa, 1968, julkaisussa Kasvatuksen kentältä: Juhlakirja Matti Koskenniemen 60-vuotispäiväksi 19.12.1968, ss. 155–165
Heinolan seminaari 1899–1972, 1972
Heinola: 200 vuotta Heinolan residenssin perustamisesta (1776–1976), 1972
Animal

Wikisanakirjassa on tähän liittyvä sananselitys: .
Animal voi viitata ainakin seuraaviin:
Elukka (The Animal), Luke Greenfeldin ohjaama komediaelokuva vuodelta 2001
Animal, Roselyne Boschin ohjaama jännityselokuva vuodelta 2005
Animal, Sandeep Reddy Vangan ohjaama toimintadraamaelokuva vuodelta 2023
Animal, Sweatmasterin albumi vuodelta 2007
Animal, Keshan albumi vuodelta 2009
Animal, Def Leppardin kappale vuodelta 1987.
Animal, Far East Movementin albumi vuodelta 2009.
Antrona Schieranco

| Antrona Schieranco |
| --- | --- |

 Antrona Schieranco
 Koordinaatit: 46°03′N, 8°06′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Claudio Simona
 – <:  
Pinta-ala:  
 – Maa:  100,18  km²
Korkeus:  902 (min. 600 - maks. 3 656) m
Väkiluku (2015):  428
 – Väestötiheys:  4,27  as./km²
Aikavyöhyke:  UTC+1
 – Kesäaika:  UTC+2
Postinumero:  28841
Suuntanumero(t):  0324
Infobox OKVirheellinen NIMI-arvo: 
Antrona Schieranco on kunta Pohjois-Italiassa Verbano-Cusio-Ossolan maakunnassa Piemonten alueella. 
Antronan naapurikunnat ovat Bognanco, Borgomezzavalle, Calasca-Castiglione, Ceppo Morelli, Montescheno ja Vanzone con San Carlo sekä sveitsiläiset Saas-Almagell ja Zwischbergen.
Animaattori

Animaattori on animaation tekemiseen keskittynyt henkilö.
Animaattoreita työskentelee elokuva-, televisio-, ja videopeliteollisuudessa. Internetin kasvu lisää myös sen parissa työskenteleviä animaattoreita. Animaattoreita on myös muiden teollisuuden alojen kuin viihdeteollisuuden palveluksessa. Tietokoneanimointi soveltuu mm. erilaisten koneiden liikkeiden ja toiminnan hahmottamiseen suunnitteluvaiheessa.
Animaattori saattaa erikoistua tiettyyn osa-alueeseen kuten hahmoanimaatioon (hahmon liikkeen, dialogi, jne.) tai erikoisefektien animointiin (koneet, ajoneuvot, luonto ja sen ilmiöt kuten sade ja tuuli).
Muita animointiin itse animoinnin lisäksi liittyviä töitä ovat sommittelijat (taustan, valaistuksen ja kamerakulmien suunnittelu), kuvakäsikirjoittajat (käsikirjoituksen kuvittaminen) ja värittäjät.
Animaattorin varsinainen tehtävä perinteisessä animaatiossa on kuvien kuvauksen välissä muuttaa halutut asiat kuvassa halutulla määrällä, joka riippuu halutusta muutoksen nopeudesta valmiilla animaatiolla. Tietokoneanimaatiossa voidaan tehdä animaatiota samalla periaatteella mutta myös luoda liikkuvia animaatioita ja sitten nauhoittaa näistä varsinainen animaatio.
Antti Tiittanen

Antti Tiittanen (1890 Kaukola, Toksova, Inkeri – kadonnut 26. tammikuuta 1927 Helsinki) oli suomalainen Inkerissä syntynyt toimittaja ja kirjailija.
Tiittanen oli 1919 Pohjois-Inkerin väliaikaisen toimikunnan jäsenenä ja Kirjasalon Sanomat -lehden päätoimittajana. Suomalaisten vetäydyttyä Tarton rauhansopimuksen ehtojen mukaisesti pois Kirjasalon alueelta joulukuussa 1920 Tiittanen muutti Käkisalmeen. Suomessa asuessaan Tiittanen toimi Inkerin liiton sihteerinä. Hän oli myös Näyttämö-lehden toimittajana ja kirjoitti teatteriarvosteluja useisiin lehtiin. Tiittanen katosi 26. tammikuuta 1927 lähdettyään tavanomaiselle virkistyskävelylleen iltapäivällä. Hänellä ei ollut talousvaikeuksia mutta viime aikoina hän oli tuntenut itsensä väsyneeksi työpaineiden takia.
Teoksia

Oma Inkerini : novellikokoelma. WSOY 1921
Inkeri : yleissilmäys. Kotikasvatusyhdistyksen kotiopintokirja 6. Kotikasvatusyhdistys, Helsinki 1922
Nuori orja : 1-näytöksinen historiallinen kuvitelma. Näytelmäkirjasto n:o 4. Kirja, Helsinki 1923
Vain rakkaudesta sinuun : teatterinovelleja. Daimon, Helsinki 1923
Riemukierros : taiteilijanovelleja. Otava 1927
Aiheesta muualla

Antti Tiittanen : Talvinen tarina. Palanen teatterihistoriaa, Suomen Kuvalehti, 17.11.1923, nro 46, s. 16, Kansalliskirjaston digitaaliset aineistot
Amadeus (varausjärjestelmä)

Amadeuksen logo.
Amadeus on kansainvälinen, maailman suurin lentoyhtiöiden paikanvarausten ja muiden matkailupalvelujen tietokonevarausjärjestelmä. Sen toiminnasta vastaa Amadeus IT Group, jonka päämaja on Madridissa, Espanjassa. Lentolippujen lisäksi järjestelmän kautta on mahdollista tilata junamatkoja, risteilyjä ja hotellihuoneita sekä vuokrata autoja.
Historia

Air France, Lufthansa, Iberia ja SAS perustivat Amadeusin vuonna 1987 eurooppalaiseksi lentoyhtiöiden jakelujärjestelmäksi. Pian järjestelmän tarjoamien palveluiden käyttäjiksi liittyi muitakin lentoyhtiöitä, ensimmäisinä British Airways, Finnair ja Qantas.
Sittemmin SAS on luopunut omistajuudestaan. Vuonna 1999 yritys listautui pörssiin. Vuonna 2005 se palautui takaisin yksityiseen omistukseen. Nykyään omistajat ovat BC Partners ja Cinven 52,59 prosentin osuudella, Air France 23,07:n, Lufthansa ja Iberia 11,53:n sekä Amadeus Management 1,28 prosentin osuudella.
Laajuus

Järjestelmää käyttää 90 270 matkatoimistoa ja 29 660 lentoyhtiöiden myyntipistettä ympäri maailman. Lippuja voidaan varata 490 lentoyhtiön lennoille, mikä kattaa 95 % koko maailman reittilentoliikenteestä. Järjestelmän piirissä on myös 75 280 hotellia, 22 autovuokraamoketjua 36 000 paikkakunnalla sekä lukuisia muita matkapalveluiden tarjoajia, kuten lautta-, juna-, risteily-, pakettimatka- ja vakuutusyhtiöitä. Järjestelmän verkkosivuilla kävi vuonna 2007 noin 100 miljoonaa eri käyttäjää kuukaudessa. Vuonna 2006 sen kautta tehtiin noin 499 miljoonaa varaustransaktiota.
Järjestelmän ylläpidosta ja kehittämisestä vastaa Amadeus IT Group SA -yhtiö, jonka pääpaikkoja Madridissa sijaitsevan päämajan lisäksi ovat tuotekehitysyksikkö Sophia Antipolis’ssa, Ranskassa, tietojenkäsittelykeskus Erdingissä, Saksassa sekä tietotekniikkapalvelukeskukset Lontoossa ja Sydneyssä. Yhtiö myy palveluitaan myös muihin tietotekniikka-alan liiketoimintatarkoituksiin. Sen palveluksessa on yli 7 760 henkilöä.
Suomi

Vuonna 1988 järjestelmä otettiin käyttöön Suomessa, missä Amadeus-ratkaisuista ovat käytössä muiden muassa Amadeus Selling Platform -käyttöjärjestelmä, Amadeus-lipunkirjoitus, sähköinen lentolippu, kuluttajille ja yrityksille suunnatut online-varauspalvelut sekä online-kauppaan kehitetty reaaliaikainen maksupalvelu, joka kattaa korttimaksut ja pankkien verkkomaksut. Järjestelmää käyttää yli 90 % suomalaisista matkatoimistoista. Amadeus-ratkaisujen myynnistä, markkinoinnista, kehittämisestä, kouluttamisesta ja tuesta vastaa vuonna 1988 perustettu Finnairin tytäryhtiö Amadeus Finland Oy. Vuonna 2007 yhtiön palveluksessa oli 35 henkilöä; sen toimitusjohtajana toimii Paula Punkari. Liikevaihto vuonna 2007 oli 11 miljoonaa euroa.
Aiheesta muualla

Amadeus Finlandin sivusto (Arkistoitu – Internet Archive)
Amadeus.net -verkkovarausjärjestelmä
Amadeus.com kansainvälinen sivusto (englanniksi)
Antti Halonen (jääkiekkoilija)

| Antti Halonen> Henkilötiedot |
| --- | --- |
Syntynyt: 2. helmikuuta 1982 (ikä 42) Kajaani, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  92 kg
Pelaajaura
Pääsarjaura:  2007–2016
Seurat:  KalPa (Mestis/SML) Hokki (Mestis) TPS (SML) Timrå IK (SEL)
Antti Halonen (s. 2. helmikuuta 1982 Kajaani) on suomalainen entinen jääkiekkopuolustaja. Hän pelasi urallaan SM-liigassa yhteensä 302 runkosarjaottelua tehopistein 22+43=65 ja keräten 525 jäähyminuuttia sekä 31 playoff-ottelua tehopistein 2+1=3 ja keräten 30 jäähyminuuttia. Halonen voitti Suomenmestaruuden Turun Palloseurassa vuonna 2010. Vuonna 2007 hän johdatti Kajaanin Hokin Mestiksen-mestaruuteen joukkueensa kapteenina. Halonen pelasi urallaan myös kaksi kautta Ruotsissa. Hän oli pelityyliltään peruspuolustaja, mutta Halosta peluutettiin uransa lopulla ajoittain myös nelosketjun hyökkääjänä. Hän oli varsin fyysinen pelaaja, mistä kertoo mm. kolmella ammattilaiskaudella kerätyt yli 100 jäähyminuuttia.
Ura > Maajoukkueura

Halonen pelasi kolme poikien maaottelua.
Angry Birds Friends

| Angry Birds Friends |
| --- | --- |

Kehittäjä:  Rovio Entertainment
Julkaisija:  Rovio Entertainment
Jakelija:  Google Play, App Store ja Microsoft Store
Säveltäjä:  Ari Pulkkinen
Pelisarja:  Angry Birds
Pelimoottori:  Box2D
Julkaistu:  Facebook 13. helmikuuta 2012 iOS, Android 2. toukokuuta 2013 Windows 10 12. elokuuta 2019
Lajityyppi:  pulmapeli
Pelimuoto:  yksinpeli
Ikäluokitus:  PEGI 3 
Alusta:  Facebook iOS Android Windows 10 
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Angry Birds Friends on Rovio Entertainmentin tekemä peli. Peliä voi pelata Facebookin kautta, jolloin näkee ystävien tulokset ja voi kilpailla heidän kanssaan.

Angry Birds -pelisarja
| --- | --- |
Angry Birds::   Angry Birds  Seasons  Rio  Space  Magic  Trilogy  Star Wars  Star Wars II  Go!  Epic  Transformers  Angry Birds 2 
Spin-offit::   Bad Piggies  Stella 
Muuta::   Angry Birds Toons  Angry Birds Blues  Angry Birds Stella  Piggy Tales 
Elokuva::   Angry Birds -elokuva  Angry Birds -elokuva 2
Armeno

| Armeno |
| --- | --- |
 Armenon kirkko.
 Armeno
 Koordinaatit: 45°49′29″N, 8°26′18″E 
Valtio:   Italia
Alue:  Piemonte
Maakunta:  Novara
Hallinto:  
 – Kaupunginjohtaja:  Pietro Fortis
Pinta-ala:  
 – Maa:  31,52 km²
Korkeus:  523 (min. 353 - maks. 1 400) m
Väkiluku (2015):  2 167
 – Väestötiheys:  68,76 as./km²
Aikavyöhyke:  UTC+1
 – Kesäaika:  UTC+2
Postinumero:  28011
Suuntanumero(t):  0322
Infobox OKVirheellinen NIMI-arvo: 
Armeno on kunta Pohjois-Italiassa Novaran maakunnassa Piemonten alueella. Armenon naapurikunnat ovat Ameno, Brovello-Carpugnino, Colazza, Gignese, Massino Visconti, Miasino, Nebbiuno, Omegna, Pettenasco ja Pisano.
Aiheesta muualla

Kuvia tai muita tiedostoja aiheesta Armeno Wikimedia Commonsissa
Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
Artur Sobiech

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. kesäkuuta 1990 (ikä 34)
Syntymäpaikka: Ruda Śląska, Puola
Pelipaikka: hyökkääjä
Pituus: 184 cm
Seura
Seura: Hannover
Pelinumero: 9
Junioriseurat
2005–2006: Grunwald Ruda Śląska
2006–2008: Ruch Chorzów
Seurat
| Vuodet | Seura | O | (M) |
| 2008–2010 | Ruch Chorzów | 47 | (12) |
| 2010–2011 | Polonia Varsova | 26 | (14) |
| 2011– | Hannover | 6 | (1) |
| Yhteensä | Yhteensä | 79 | (27) |
Maajoukkue
| 2010– | Puola | 3 | (0) |
 Seurajoukkueuran tilastot kattavat vain kansalliset sarjat, päivitetty 13. helmikuuta 2012.  Maajoukkueuran tilastot päivitetty 30. heinäkuuta 2010.
Artur Sobiech (s. 12. kesäkuuta 1990 Ruda Śląska, Puola) on puolalainen jalkapalloilija, pelipaikaltaan hyökkääjä. Hän edustaa saksalaista Hannoveria.
Puolan joukkue – Jalkapallon EM-kilpailut 2012
1 Szczęsny |
2 Boenisch |
3 Wojtkowiak |
4 Kamiński |
5 Dudka |
6 Matuszczyk |
7 Polanski |
8 Rybus |
9 Lewandowski |
10 Obraniak |
11 Murawski |
12 Sandomierski |
13 Wasilewski |
14 Wawrzyniak |
15 Perquis |
16 Błaszczykowski |
17 Sobiech |
18 Mierzejewski |
19 Wolski |
20  Piszczek |
21 Grosicki |
22 Tytoń |
23 Brożek |
Valmentaja Smuda
Armes

| Armes |
| --- | --- |
 Armes’n kirkko
 vaakuna
 Armes
 Koordinaatit: 47°27′34″N, 03°32′55″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Clamecy
Kantoni:  Clamecy
Pinta-ala:  
 – Kokonaispinta-ala:  8,49 km²
Väkiluku (2014):  306
 – Väestötiheys:  36 as./km²
Postinumero:  58500
Infobox OKVirheellinen NIMI-arvo: 
Armes on Ranskan kunta Burgundi-Franche-Comtén alueella Nièvren departementissa. Se sijaitsee departementin pohjoisosassa aivan Clamecyn itäpuolella. Kunnassa on arviolta 306 asukasta (vuonna 2014) ja sen pinta-ala on 8,49 neliökilometriä.
Aiheesta muualla

Kuvia tai muita tiedostoja aiheesta Armes Wikimedia Commonsissa
Artur Salomon Pohja

Artur Salomon Pohja (myös muodoissa Arttur ja Artturi, 24. lokakuuta 1891 Tampere – 15. lokakuuta 1963tarvitaan parempi lähde) oli Tampereen punakaartin I rykmentin II pataljoonan III komppanian päällikkö.
Artturi Salomon oli 12-lapsisen työläisperheen viides lapsi ja vanhin poika (sisaret Ida Josefiina Pohja, Anna Hilja Sofia Pohja, Matilda Ingeborg Korppoo os. Pohja, Saima Maria Maija Lahtinen os. Pohja, Lyyli Vilhelmiina Vesanen os. Pohja, Paavo Pietari Pohja, Yrjö Mikael Pohja, Alli Ester Pohja, Erkki Sakari Pohja, Matti Tapani Pohja ja Sirkka Mirjam Pohja). Hänen vanhempansa olivat Salomon Heikinpoika Pohja ja Maria Vilhelmiina Kallentytär Pohja
Artturi Salomon oli Finlaysonin tehtaan voimistelu- ja urheiluseuran johtokunnassa ja työskenteli Finlaysonin tehtaalla kankuriosastolla laitosmiehenä alkaen 1904.
Hänet vangittiin sisällissodan jälkeen kotoaan Satakunnankadulta Tampereelta 14.4.1918 ja tuomittiin 9.8.1918 27-vuotiaana neljän vuoden kuritushuonerangaistukseen sekä viiden vuoden kansalaisluottamuksen menetykseen avunnannosta maanpetokseen. Artturia pidettiin tutkinnan aikana Tampereen vankileirillä. Hänet mainitaan Valtionrikosasian tiedusteluosaston 15.10.1918 julkaisemassa luettelo C -nimilistassa jonka kuvataan olevan luettelo "vaarallisemmista, vielä toistaiseksi vapaalla jalalla olevista ja kesän aikana eri vankileireistä karanneista kapinallisista."  Ei ole selvää onko Pohjan nimi listalla vahingossa, vaikka hänet on jo saatu kiinni, vai onko hän paennut vankileiriltä.
Kuulusteluissa 20.4.1918 Artturi kertoi liittyneensä punakaartiin omasta vapaasta tahdostaan ja tulleensa äänestetyksi komppanianpäälliköksi kun edellinen päällikkö oli saanut ylennyksen. Artturin mukaan hän tuli valituksi äänestyksessä koska oli voimistelija. Hän kertoi osallistuneensa Ruovedellä taisteluun, mutta jättäneensä kiväärinsä 4.4.1918 Yhteiskoululle. Artturin mukaan hän ei osallistunut Tampereen taisteluihin, mutta hän myönsi kulkeneensa yhtenä päivänä kadulla sapelin kanssa. Hän sanoi olleensa menossa valokuvattavaksi.
Artturin tutkintapapereissa Kansallisarkistossa on useita ns. mainekirjeitä, joissa hänet todistetaan kunnolliseksi ja luotettavaksi. Kiinnostavana yksityiskohtana yksi kirjeistä on hänen langoltaan kansakoulunopettaja Pauli Korppoolta Pälkäneeltä. Kirje on allekirjoitettu 5.5.1918. Pälkäneen suojeluskunnan 10.10.1919 vapaussodan muistomitalien myöntämistä varten kootun listan mukaan Pauli Korppoo oli liittynyt suojeluskuntaan 24.3.1918 ja osallistunut sisällissotaan valkoisten riveissä. Artturin sisko, Paulin vaimo, opettajatar Tilda Korppoo os. Pohja oli jo 16.11.1919 mukana perustamassa Pälkäneen suojeluskunnan naisosastoa ja olin sen jäsen ainakin vielä 1921 alussa.
Myös Artturin veli, Yrjö Mikael, sekä sisko Lyyli Vilhelmiina, tuomittiin rangaistuksiin sisällissodan jälkeen Tampereella, joskin Lyyli Vilhelmiinan rangaistus oli ehdollinen. Artturilla oli kolme lasta.
Artturi kuoli hukkumalla Näsijärveen 15.10.1963. Hänet on haudattu Kangasalle Vatialan hautausmaalle.
Anna Maria Canali

Anna Maria Canali (17. tammikuuta 1918 Lucca – 26. tammikuuta 2016 Monaco) oli italialainen oopperalaulaja, äänialaltaan mezzosopraano.
Canali esiintyi urallaan yli 120:ssa oopperassa etenkin La Scalassa. Hän tuli tunnetuksi muun muassa Meg Pagen roolista (Falstaff), jonka hän tulkitsi La Scalan lisäksi esimerkiksi Wienissä ja Chicagossa. Canali osallistui useiden oopperoiden, kuten Falstaffin, Cavalleria rusticanan, Madama Butterflyn, Gianni Schicchin, Sevillan parturin, Rigoletton, Kohtalon voiman ja Otellon levytyksiin.
Canali meni vuonna 1946 Firenzessä naimisiin yhdysvaltalaisen kapteeni John Richard Nygaardin kanssa.
Likolampi (Soini, Kolu)

| Likolampi |
| --- | --- |
 Likolampi syyskuussa 2022.
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°43′13″N, 24°15′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Alajokeen 
Järvinumero:  35.464.1.003
Mittaustietoja
Pinnankorkeus:  206 m  
Rantaviiva:  0,759 km  
Pinta-ala:  3,216 ha  
Saaria:  ei saaria 
 fiLikolampi 
Likolampi on Etelä-Pohjanmaalla Soinissa Kolun kylän lähellä sijaitseva lampi.
Maantietoa

Lammen pinta-ala on 3,2 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Alajoen valuma-alueeseen (35.464) se kuuluu. Lammen vedenpinnan korkeus on 206 metriä mpy.